CELEX: 32011D0848
Language: sk
Date: 2011-12-16 00:00:00
Title: Vykonávacie rozhodnutie Rady 2011/848/SZBP zo 16. decembra 2011 , ktorým sa vykonáva rozhodnutie 2010/788/SZBP o reštriktívnych opatreniach voči Konžskej demokratickej republike

17.12.2011   
            
            
               SK
            
            
               Úradný vestník Európskej únie
            
            
               L 335/83
            
         VYKONÁVACIE ROZHODNUTIE RADY 2011/848/SZBP
   zo 16. decembra 2011,
   ktorým sa vykonáva rozhodnutie 2010/788/SZBP o reštriktívnych opatreniach voči Konžskej demokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike (1), a najmä na jeho článok 6,
   keďže:
   
               (1)
            
            
               Rada 20. decembra 2010 prijala rozhodnutie 2010/788/SZBP o reštriktívnych opatreniach voči Konžskej demokratickej republike.
            
         
               (2)
            
            
               Výbor Bezpečnostnej rady zriadený podľa rezolúcie Bezpečnostnej rady Organizácie Spojených národov 1533 (2004) o Konžskej demokratickej republike aktualizoval 12. októbra a 28. novembra 2011 zoznam osôb a subjektov, na ktoré sa vzťahujú reštriktívne opatrenia.
            
         
               (3)
            
            
               Príloha k rozhodnutiu 2010/788/SZBP by sa preto mala príslušným spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Osoby uvedené v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2010/788/SZBP.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 16. decembra 2011
      
         
            Za Radu
         
         
            predseda
         
         T. NALEWAJK
      
   
   
      (1)  Ú. v. EÚ L 336, 21.12.2010, s. 30.
   
      PRÍLOHA
      
         Osoby uvedené v článku 1
      
      
                  Meno
               
               
                  Alias
               
               
                  Dátum narodenia/miesto narodenia
               
               
                  Identifikačné údaje
               
               
                  Odôvodnenie
               
               
                  Dátum označenia
               
            
                  Jamil MUKULU
               
               
                  Profesor Musharaf
                  Steven Alirabaki
                  David Kyagulanyi
                  Musezi Talengelanimiro
                  Mzee Tutu
                  Abdullah Junjuaka
                  Alilabaki Kyagulanyi
               
               
                  1965
                  Alternatívny dátum narodenia: 1. januára 1964
                  
                              Ntoke Village,
                           
                        
                              okres Ntenjeru Sub,
                           
                        
                              kraj Kayunga,
                           
                        
                              Uganda.
                           
                        
               
                  Uganďan
                  Veliteľ spojených demokratických síl (Allied Democratic Forces – ADF)
                  Veliteľ, Spojené demokratické sily štátna
               
               
                  Podľa správ z otvorených a oficiálnych zdrojov vrátane správ skupiny expertov sankčného výboru BR OSN pre KDR je Jamil Mukulu vojenským veliteľom Spojených demokratických síl (ADF), zahraničnej ozbrojenej skupiny operujúcej v KDR, ktorá bráni odzbrojeniu a dobrovoľnej repatriácii alebo presídleniu bojovníkov ADF, ako sa opisuje v odseku 4 písm. b) rezolúcie č. 1857 (2008).
               
               
                  12.10.2011
               
            
                  Hussein Muhammad
                  Nicolas Luumu
                  Talengelanimiro
               
               
                   
               
               
                   
               
               
                  Podľa skupiny expertov sankčného výboru BR OSN poskytol Jamil Mukulu svoje veliteľské schopnosti a materiálnu podporu silám ADF – ozbrojenej skupine, ktorá operuje na území KDR.
                  Podľa viacerých zdrojov vrátane správ skupiny expertov sankčného výboru BR OSN pre KDR Jamil Mukulu tiež pokračoval v ovplyvňovaní politík, poskytoval finančné prostriedky a udržoval priame velenie nad jednotkami ADF a riadil ich činnosť v teréne, pričom tiež dohliadal nad prepojeniami s medzinárodnými teroristickými sieťami.
               
            
                  Ntabo Ntaberi SHEKA
               
               
                   
               
               
                  4. apríla 1976
                  oblasť Walikale,
                  Konžská demokratická republika
               
               
                  Konžan
                  najvyšší veliteľ, Nduma Defence of Congo, skupina Mayi Mayi Sheka
               
               
                  Ntabo Ntaberi Sheka, najvyšší veliteľ politickej vetvy skupiny Mayi Mayi Sheka, je vedúci politický predstaviteľ konžskej ozbrojenej skupiny, ktorá bráni odzbrojeniu, demobilizácii alebo reintegrácii bojovníkov. Mayi Mayi Sheka je konžská militantná skupina, ktorá operuje zo základní v oblasti Walikale vo východnej časti KDR.
                  Skupina Mayi Mayi Sheka podnikla útoky na bane vo východnej časti KDR vrátanie ovládnutia baní Bisiye a vynucovania prostriedkov od miestnych obyvateľov.
                  Ntabo Ntaberi Sheka taktiež závažným spôsobom porušil medzinárodné právo vrátane zameriavania sa na deti. Ntabo Ntaberi Sheka naplánoval a nariadil sériu útokov v oblasti Walikale v období od 30. júla do 2. augusta 2010 s cieľom potrestať miestnych obyvateľov obvinených zo spolupráce s konžskými vládnymi silami. Počas týchto útokov došlo k znásilňovaniu a únosom detí, ktoré boli tiež vystavené núteným prácam, a krutému, neľudskému či ponižujúcemu zaobchádzaniu. Militantná skupina Mayi Mayi Sheka tiež násilne verbuje chlapcov a takto získané deti udržiava vo svojich radoch.
               
               
                  28.11.2011